Diari Oficial de la Generalitat Valenciana


Sumari del DOGV 6162, del 10-12-2009 (2009/14081)

RESOLUCIÓ, de 25 de novembre de 2009, de la Direcció General d'Ordenació i Centres, per la qual es determina el calendari i el procediment extraordinari per a l'admissió i matriculació per a cursar les ensenyances esportives de grau superior de Futbol en el Centre Integrat Públic de Formació Professional Complex Educatiu de Cheste durant l'any 2010.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6162

Data del DOGV
:   10-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14219


Data del document
:   25-11-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * examen
    * esport professional
    * ensenyament professional
    * accés a l'educació
    * ensenyament secundari

RESOLUCIÓ, de 25 de novembre de 2009, de la Direcció General d'Ordenació i Centres, per la qual es determina el calendari i el procediment extraordinari per a l'admissió i matriculació per a cursar les ensenyances esportives de grau superior de Futbol en el Centre Integrat Públic de Formació Professional Complex Educatiu de Cheste durant l'any 2010. [2009/14900]
La Llei Orgànica 2/2006, de 3 de maig, d'Educació, integra les ensenyances esportives dins de l'oferta del sistema educatiu actual, els dóna la consideració d'ensenyances de règim especial i regula els seus aspectes fonamentals a través del capítol VIII del títol I.
El Reial Decret 1363/2007, de 24 d'octubre, pel qual s'establix l'ordenació general de les ensenyances esportives de règim especial (BOE de 8 de novembre), reconeix i impulsa les ensenyances esportives que apareixen configurades, per primera vegada, amb el mateix tractament que les altres ensenyances del sistema educatiu.
Per mitjà del Reial Decret 320/2000, de 3 de març, s'establixen els títols de tècnic esportiu i tècnic esportiu superior en les especialitats de Futbol i Futbol Sala, s'aproven les corresponents ensenyances mínimes i es regulen les proves i els requisits d'accés a estes ensenyances.
Per Orde de 23 de desembre de 2004, de la Conselleria de Cultura, Educació i Esport (DOCV de 16 de febrer de 2005), es regula amb caràcter experimental, la implantació de les ensenyances que conduïxen a l'obtenció dels títols oficials de tècnic esportiu i tècnic esportiu superior en les especialitats de Futbol i Futbol Sala, en el Centre Integrat Públic de Formació Professional Complex Educatiu de Cheste, en col·laboració amb el Consell Valencià de l'Esport i la Federació de Futbol de la Comunitat Valenciana.
La mateixa orde disposa que en el mencionat centre es realitzaran les corresponents proves de caràcter específic d'accés, i que l'Orde ECD/2023/2002, de 30 de juliol (BOE de 8 d'agost), per la qual s'establixen per a l'àmbit territorial de competència del Ministeri d'Educació els currículums i les proves i requisits d'accés corresponents als títols de tècnic esportiu i de tècnic esportiu superior de les especialitats de Futbol i Futbol Sala, serà d'aplicació supletòria en la nostra Comunitat.
Per tot això, segons el que disposa l'Orde de 23 de desembre de 2004, de la Conselleria d'Educació, esta Direcció General resol:
Primer
Aprovar el calendari i el procediment extraordinari, que figura en l'annex I, per a l'admissió de sol·licituds i matriculació per a cursar les ensenyances esportives de grau superior de Futbol en el Centre Integrat Públic de Formació Professional (CIPFP) Complex Educatiu de Cheste durant l'any 2010.
Contra la present resolució, que no esgota la via administrativa, es podrà interposar recurs d'alçada davant de la secretària autonòmica d'Educació, en el termini d'un mes a comptar de l'endemà de la seua notificació, de conformitat amb el que disposen els articles 107, 114 i 115 de la Llei 30/1992, redacció donada per la Llei 4/1999, de Règim Jurídic de les Administracions Públiques i del Procediment Administratiu Comú.
València, 25 de novembre de 2009.- El director general d'Ordenació i Centres Docents: Francisco Baila Herrera.
ANNEX I
Calendari i el procediment extraordinari per a l'admissió i matriculació per a cursar, en el Centre Integrat Públic de Formació Professional Complex Educatiu de Cheste, les ensenyances de grau superior de Futbol
1. Termini d'admissió de sol·licituds
Per a cursar les ensenyances de grau superior del títol de tècnic esportiu superior en Futbol, del 26 al 29 de gener 2010, incloent-hi els dos dies.
2. Documentació
Els sol·licitants presentaran, en el Centre Integrat Públic de Formació Professional Complex Educatiu de Cheste, la sol·licitud que figura com a annex I-A a la present resolució, juntament amb:
- Fotocòpia compulsada del Document Nacional d'Identitat.
- Dos fotografies tipus carnet.
- Fotocòpia compulsada del títol de Batxiller o equivalent a efectes acadèmics o certificat d'haver superat la prova de maduresa substitutiva per a les ensenyances esportives de grau superior de règim especial.
- Certificat acadèmic de superació de les ensenyances de grau mitjà del títol de tècnic esportiu en Futbol.
- Certificat expedit per la federació de futbol competent, en cada cas, que acredite el requisit esportiu d'accés a les ensenyances de tècnic esportiu superior en Futbol, que s'establix en l'annex I de l'Orde ECD/2023/2002, de 30 de juliol (BOE de 8 d'agost), o, en lloc seu, certificació individual expedida pel Consell Superior d'Esports que acredite ser esportista d'alt nivell en l'especialitat esportiva de futbol, o de la Secretaria Autonòmica d'Esport que acredite figurar en la relació d'esportista d'elit de la Comunitat Valenciana en l'especialitat de futbol o que estiga en condicions de figurar en esta, benefici que s'estendrà al que establix la disposició addicional quarta de l'Orde de 15 de juny de 2009, de la Conselleria d'Educació, per la qual s'establixen mesures per a promoure i facilitar l'educació en les diferents ofertes formatives del sistema educatiu per als esportistes d'elit de la Comunitat Valenciana.
3. Tribunal per a la valoració o exempció del requisit esportiu d'accés a les ensenyances de tècnic esportiu superior en Futbol
La valoració o exempció del requisit esportiu d'accés a les ensenyances de tècnic esportiu superior en Futbol serà realitzada per un tribunal nomenat pel director/a territorial d'Educació de València.
Estarà compost per un president, un secretari i un avaluador, estos dos últims seran preferentment membres de l'equip educatiu que impartirà les ensenyances de grau superior. El president serà un inspector d'Educació.
La seu del tribunal estarà en les dependències del Centre Integrat Públic de Formació Professional Complex Educatiu de Cheste.
La funció del president del tribunal serà garantir que la valoració del requisit esportiu d'accés es fa d'acord amb el que establix l'annex I de l'Orde ECD/2023/2002, de 30 de juliol (BOE de 8 d'agost), o que l'exempció es fa d'acord amb el que disposa l'apartat 2 de la disposició transitòria segona del Reial Decret 1363/2007, de 24 d'octubre, per als sol·licitants que hagen acreditat en l'especialitat esportiva de futbol ser esportista d'alt nivell o figurar o estar en condicions de figurar en la relació d'esportista d'elit de la Comunitat Valenciana, segons el que establix l'Orde de 15 de juny de 2009, de la Conselleria d'Educació, per la qual s'establixen mesures per a promoure i facilitar l'educació en les diferents ofertes formatives del sistema educatiu per als esportistes d'elit de la Comunitat Valenciana.
El secretari tindrà com a funció alçar l'acta de la valoració o exempció del requisit esportiu d'accés dels sol·licitants.
La dita acta serà facilitada al Consell Escolar del Centre Integrat Públic de Formació Professional Complex Educatiu de Cheste abans del dia 1 de febrer de 2010 i, posteriorment, serà arxivada i custodiada pel Centre Integrat Públic de Formació Professional (CIPFP) Complex Educatiu de Cheste.
4. Criteris d'admissió
En el cas que el nombre de les sol·licituds d'admissió siga superior al nombre de places oferides s'aplicarà, en primer lloc, el criteri que especifica l'article 34 del Reial Decret 1363/2007, és a saber: la qualificació final de les ensenyances que porten a l'obtenció del títol de tècnic esportiu, en la modalitat o especialitat corresponent. A continuació, es tindran en compte els criteris següents:
4.1. Els sol·licitants que acrediten, per mitjà de certificació del Consell Valencià de l'Esport, figurar en la relació d'esportista d'elit de la Comunitat Valenciana en l'especialitat de futbol, o que estiguen en condicions de figurar en esta, i hagen finalitzat i superat les ensenyances de grau mitjà del títol de tècnic esportiu en Futbol, a la Comunitat Valenciana, ordenats per la nota final expressada amb un únic decimal (serà la que resulte d'obtindre la mitjana aritmètica simple de les notes obtingudes en els mòduls dels blocs comuns, específic i complementari, sense tindre en compte les qualificacions de les matèries convalidades).
4.2. A continuació, els sol·licitants que hagen finalitzat i superat les ensenyances de grau mitjà del títol de tècnic esportiu en Futbol, a la Comunitat Valenciana, ordenats per la nota final expressada amb un únic decimal (serà la que resulte d'obtindre la mitjana aritmètica simple de les notes obtingudes en els mòduls dels blocs comuns, específic i complementari, sense tindre en compte les qualificacions de les matèries convalidades).
4.3. A continuació, els sol·licitants que acrediten, per mitjà de certificació individual expedida pel Consell Superior d'Esports, ser esportistes d'alt nivell en l'especialitat esportiva de futbol i que hagen finalitzat i superat les ensenyances de grau mitjà del títol de tècnic esportiu en Futbol, ordenats per la nota final expressada amb un únic decimal (serà la que resulte d'obtindre la mitjana aritmètica simple de les notes obtingudes en els mòduls dels blocs comuns, específic i complementari, sense tindre en compte les qualificacions de les matèries convalidades).
4.4. A continuació, els sol·licitants que hagen finalitzat i superat les ensenyances de grau mitjà del títol de tècnic esportiu en Futbol, ordenats per la nota final expressada amb un únic decimal (serà la que resulte d'obtindre la mitjana aritmètica simple de les notes obtingudes en els mòduls dels blocs comuns, específic i complementari, sense tindre en compte les qualificacions de les matèries convalidades).
Per a resoldre les situacions d'empat que es produïsquen a l'aplicar els criteris de prioritat, l'orde d'admissió s'establirà per l'ordenació alfabètica del primer cognom dels sol·licitants, per a la qual cosa el Consell Escolar del Centre Integrat Públic de Formació Professional Complex Educatiu de Cheste farà un sorteig públic de dos lletres, que requerirà la publicació prèvia en el tauler d'anuncis del Centre Integrat Públic de Formació Professional Complex Educatiu de Cheste del dia, el lloc i l'hora en què s'efectuara el dit sorteig.
5. Òrgan competent
5.1. El Consell Escolar del Centre Integrat Públic de Formació Professional Complex Educatiu de Cheste és l'òrgan competent per a decidir l'admissió dels sol·licitants, i podrà demanar-los la documentació que considere necessària per a la justificació de les situacions i circumstàncies al·legades.
5.2. Respecte al procés d'admissió, el Consell Escolar haurà de:
a) Fer públiques en el tauler d'informació del Centre Integrat Públic de Formació Professional Complex Educatiu de Cheste i remetre al Consell Valencià de l'Esport, a la Federació de Futbol de la Comunitat Valenciana i a les tres direccions territorials d'Educació, perquè les exposen en els seus taulers d'informació, les llistes dels sol·licitants admesos i no admesos per a cursar les ensenyances del títol de grau superior de Futbol, classificats i ordenats en funció dels criteris d'admissió establits en la present resolució, el dia 1 de febrer de 2010.
Les dites llistes tindran caràcter provisional i podran ser objecte de reclamació davant del Consell Escolar mateix en el termini de tres dies hàbils, des de la seua publicació. Transcorregut este termini, les llistes definitives seran exposades en els mateixos taulers en què s'han exposat les llistes provisionals en el termini màxim de 48 hores.
b) Resoldre les reclamacions presentades.
6. Reserva de places
El Centre Integrat Públic de Formació Professional Complex Educatiu de Cheste reservarà el percentatge de les places, que s'oferisquen de cada cicle i modalitat d'ensenyança esportiva, per a les persones que, tenint els requisits d'accés, acrediten alguna de les característiques a què fa referència l'article 34.2 del Reial Decret 1363/2007.
7. Matriculació
7.1. La matriculació dels sol·licitants admesos per a cursar les ensenyances del títol de grau superior de Futbol es farà del 3 al 5 de febrer de 2010.
7.2. Si, finalitzat el període de matrícula establit en el punt anterior, esta no s'ha formalitzat, es perdrà el dret a la plaça obtinguda.
7.3. En el moment de la matriculació, el sol·licitant abonarà les taxes i els preus públics establits en la legislació vigent.